మోనికా బెల్లూచి
మోనికా అన్నా మేరియా బెల్లూచి (30 సెప్టెంబరు 1964న జననం) ఒక ఇటలీ నటి మరియు ఫ్యాషన్ మోడల్.
బెల్లూచి ఇటలీ లోని అంబ్రియాలో ఉన్న సిట్టా డి క్యాస్టెల్లోలో జన్మించింది. ఆమె పెయింటర్‌గా పనిచేసే మేరియా గస్టినెల్లి మరియు లుయ్‌గి బెల్లూచి దంపతుల ముద్దుల తనయ. వారికి సొంతంగా ఒక రవాణా సంస్థ ఉంది. 16 ఏళ్ల ప్రాయంలో మోడలింగ్ రంగంలో అడుగుపెట్టిన బెల్లూచి తొలుత లిసియో క్లాసికోకు హాజరయింది. తొలుత న్యాయశాస్త్ర విద్యను ఎంచుకున్న ఆమె పెరూగియా విశ్వవిద్యాలయం లో ట్యూషన్ ఫీజు కోసం మోడలింగ్ చేసింది. అయితే ఎంపిక చేసుకున్న జీవనవిధానం ఆమెను చదువుకు దూరమయ్యేలా చేసింది. ఆమె ఇటలీ, ఫ్రెంచ్ మరియు ఆంగ్ల భాషలను అనర్గళంగా మాట్లాడుతుంది. అలాగే స్పెయిన్ భాషను కూడా మధ్యస్తంగా మాట్లాడగలదు. ఈ భాషలన్నింటిలోనూ ఆమె కొన్ని పాత్రలు చేసింది. అంతేకాక "ది ప్యాషన్ ఆఫ్ ది క్రిస్ట్" చిత్రంలో మేరీ మగ్దలీన్‌గా అరామైక్ భాషలోనూ ఒక పాత్ర చేసింది.
1990లో ఫ్యాషన్ ఫోటోగ్రాఫర్ క్లాడియో కార్లోస్ బస్సోను బెల్లూచి వివాహం చేసుకుంది. ప్రస్తుతం ఆమె పలు చిత్రాల్లో తనతో కలిసి నటించిన సహ నటుడు విన్సెంట్ క్యాసెల్‌ను వివాహం చేసుకుంది. వారికి దెవా (12 సెప్టెంబరు 2004న జననం) అనే కుమార్తె ఉంది. 2010 వసంతంలో ఈ జంటకు రెండో శిశువు జన్మించే అవకాశముంది. 2004లో తన కుమార్తె గర్భంలో ఉన్నప్పుడు, ప్రదాత వీర్యాన్ని ఉపయోగించడాన్ని వ్యతిరేకించే ఇటలీ చట్టాలకు నిరసనగా ఆ దేశ సంచిక "వ్యానిటీ ఫెయిర్" కోసం బెల్లూచి నగ్నంగా పోజిచ్చింది.
"ది బిగ్ క్వశ్చన్" అనే లఘు చిత్రంలో "ది ప్యాషన్ ఆఫ్ ది క్రిస్ట్" చిత్రం గురించి ఆమె ఇలా తెలిపింది, "నేను సర్వ మతాలను గౌరవిస్తాను. అలాగే వాటిపై నాకు ఆసక్తి ఉంది. అయినప్పటికీ, నేనొక ఆజ్ఞేయవాదిని. నేను నమ్మే విషయం ఏదైనా ఉంటే, అది ఆటుపోట్ల సమయంలో సముద్రాలను నింపే మరియు ప్రకృతి, ప్రాణులను మమేకం చేసే మర్మమైన శక్తి ఒక్కటే."
1988లో బెల్లూచి ఐరోపా ఫ్యాషన్ కేంద్రాల్లో ఒకటైన మిలాన్ చేరుకుంది. అక్కడ ఎలైట్ మోడల్ మేనేజ్‌మెంట్‌తో ఆమె ఒప్పందం కుదుర్చుకుంది. 1989 కల్లా, ఆమె ప్యారిస్‌లోనూ మరియు న్యూయార్క్ నగరంలోని అట్లాంటిక్ వ్యాప్తంగా ఒక ప్రఖ్యాత మోడల్‌గా అవతరించింది. డాల్సీ & గబ్బానా మరియు ఫ్రెంచ్ "ఎల్లీ" కోసం ఆమె పోజిచ్చింది. అదే ఏడాది బెల్లూచి నటనపై కూడా దృష్టి సారించి, శిక్షణా తరగతులకు వెళ్లడం ప్రారంభించింది. ఫిబ్రవరి, 2001లో వాంఛపై ఎస్‌క్వైర్ విడుదల చేసిన సంచిక కవర్‌పై Ms.బెల్లూచి దర్శనమిచ్చింది. అంతేకాక ఐదు భావాల్లో వ్యక్తం చేసిన ఒక కథనంలోనూ ఆమె కన్పించింది. 2003లో, "మేగ్జిమ్‌" సంచికపైనా ఆమె దర్శనమిచ్చింది. 2004లో "ఆస్క్‌మెన్ యొక్క ప్రపంచంలోని 100 మంది అత్యంత అందగత్తెల వార్షిక జాబితా " లో ఆమె అగ్రస్థానాన్ని అధిష్టించింది.బెల్లూచి మోడలింగ్ వృత్తి నిర్వహణను న్యూయార్క్ నగరంలోని ఎలైట్+ చూసుకునేది. " ఆమె ఇటలీ సెక్స్ సింబల్‌గా పరిగణించబడింది. " డియోర్ సుగంధ ఉత్పత్తుల శ్రేణికి ఆమె ప్రస్తుతం ప్రచారకర్త. " అలాగే లండన్‌లోని స్టార్మ్ మోడల్ మేనేజ్‌మెంట్‌తోనూ ఆమె ఒప్పందం కుదుర్చుకుంది. "
1990 దశకాల మొదట్లో బెల్లూచి చలనచిత్ర జీవితం మొదలయింది. "లా రిఫ్ఫా" మరియు "బ్రామ్ స్టాకర్స్ డ్రాకులా" (1992)లో ఆమె చిన్న పాత్రలు చేసింది. అలాగే 1996లో "L'అపార్ట్‌మెంట్" చిత్రంలో లిసా పాత్ర ద్వారా ఉత్తమ సహాయ నటిగా సెసార్ ఆవార్డ్‌కు ఆమె ఎంపికయింది. తద్వారా నటిగా తన స్థానాన్ని మరింత సుస్థిరం చేసుకుంది. "మెలీనా" (2000), "ఇర్‌రివర్స్‌బుల్" (2002) చిత్రాల్లో చేసిన పాత్రల ద్వారా ఆమె ప్రపంచవ్యాప్తంగా అభిమానులను సంపాదించుకుంది. అలాగే "టియర్స్ ఆఫ్ ది సన్" (2003), "ది మ్యాట్రిక్స్ లీలోడెడ్" (2003), "ది ప్యాషన్ ఆఫ్ ది క్రిస్ట్" (2004), "ది బ్రదర్స్ గ్రిమ్" (2005), "లీ డ్యూక్సిమ్ సౌఫిల్" (2007), "డోంట్ లుక్ బ్యాక్" (2009) తదితర పలు ఐరోపా మరియు హాలీవుడ్ చిత్రాల్లోనూ ఆమె నటించింది.
"సోనియా" జీవితచరిత్ర ఆధారంగా అదే పేరుతో తీయాలనుకున్న చిత్రంలో భారతీయ రాజకీయ నాయకురాలు సోనియా గాంధీ పాత్రను బెల్లూచి పోషించాల్సి ఉంది. వాస్తవానికి ఆ చిత్రాన్ని 2007లో విడుదల చేయాలనుకున్నప్పటికీ, చివరకు అది రద్దయింది.
"'షూట్ ఎమ్ అప్" (2007) చిత్రం యొక్క ఫ్రెంచ్ మరియు ఇటలీ అనువాదాలకు బెల్లూచి సొంతంగా తనే గాత్రదానం చేసింది. అంతేకాక "కైలీనా" వీడియో గేమ్‌"" లోని ప్రధాన పాత్రకు మరియు 2005లో విడుదలయిన యానిమేటెడ్ చిత్రం "రోబోట్స్‌‌" లోని కేప్పీ పాత్ర ఫ్రెంచ్ అనువాదానికి కూడా ఆమే గాత్రదానం చేసింది.
2003లో రిమంబర్ మి, మై లవ్ చిత్రంలో అలెస్సియా పాత్రకు ఉత్తమ సహాయ నటిగా నాస్ట్రో డిఅర్జెంటో "" పురస్కారాన్ని బెల్లూచి గెలుచుకుంది. 2006లో నిర్వహించిన 59వ కేన్స్ చలనచిత్రోత్సవానికి ఆమె న్యాయమూర్తిగా వ్యవహరించింది. 2009లో "విమెన్స్ వరల్డ్ అవార్డ్" ప్రదానోత్సవంలో ఆమె ప్రపంచ నటి అవార్డును గెలుచుకుంది.